《偈颂一百零二首》
宋代·释慧远

今朝七月初一，丛林法岁将周。
便请解开布袋，相从触处□游。
解与不解总得，而今要休便休。
凡圣本无忌讳，佛魔总是冤仇。
静悄悄没干涉，闹浩浩莫能收。
东行不见西行利，一叶落知天下秋。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。